Na temelju članka 36. Statuta Općine Vladislavci («Službeni glasnik» Općine Vladislavci broj 3/13, 3/17 i 2/18) i članka 9. Pravilnika o dodjeli studentskih stipendija Općine Vladislavci («Službeni glasnik» Općine Vladislavci broj 1/17) općinski načelnik Općine Vladislavci dana 9. siječnja 2019. godine, donosi

**ODLUKU**

**o raspisivanju natječaja za dodjelu studentskih stipendija Općine Vladislavci**

**za proračunsku 2019. godinu**

**Članak 1.**

Raspisuje se natječaj za dodjelu studentskih stipendija Općine Vladislavci za proračunsku 2019. godinu, prema slijedećim uvjetima natječaja:

1. Za proračunsku godinu 2019. dodijelit će se ukupno 5 (pet) stipendija redovnim studentima s područja Općine Vladislavci.

Visina mjesečne stipendije iznosi 500,00 kn neto, stipendija se isplaćuje do 15-tog u mjesecu za prethodni mjesec.

Stipendija se isplaćuje deset mjeseci u proračunskoj godini, s tim da se za mjesece srpanj i kolovoz stipendija ne isplaćuje.

1. Pravo sudjelovanja na natječaju za dodjelu stipendije Općine Vladislavci imaju studenti koji ispunjavaju sljedeće uvjete:

Opći uvjeti:

* + da su državljani Republike Hrvatske
  + da su redovito upisani na visoko učilište ili veleučilište u Republici Hrvatskoj
  + da su redovito upisani na visoko učilište ili veleučilište u stranoj državi
  + da nisu korisnici neke druge stipendije ili studentskog kredita
  + da imaju prebivalište na području Općine Vladislavci najmanje 4 godine

- studenti koji drugi put upisuju istu godinu istog smjera, a u prethodnoj su akademskoj godini ostvarili najmanje 45 ECTS bodova

Prednost pri dodjeli stipendija će imati redoviti studenti koji nisu ponavljači.

Posebni uvjeti:

* + za studente prve godine studija prosjek ocjena u 4. razredu srednje škole uključujući i završni ispit iznosi najmanje 4,00
  + za studente 2. i ostalih godina studija najmanji prosjek ocjena prethodne godine studija najmanje 2,50

1. Mjerila na temelju kojih se obavlja odabir kandidata za dodjelu stipendija jesu:
   * prosjek ocjena u prethodnom školovanju
   * socijalno-materijalno stanje domaćinstva
   * sudjelovanje na županijskom, državnom ili međunarodnom natjecanju
2. Međusobna prava i obveze između Općine Vladislavci i korisnika stipendije uredit će se ugovorom o stipendiranju.
3. Kandidat kojem bude odobrena stipendija, dužan je prije sklapanja ugovora o stipendiji priložiti:
   * izjavu pod krivičnom i materijalnom odgovornošću da nije korisnik neke druge studentske stipendije ili studentskog kredita, ovjerenu od javnog bilježnika
4. Uz zamolbu za dodjelu stipendije prilaže se sljedeće:
   * kratak životopis
   * potvrda o redovnom upisu na višu ili visoku školu, u zemlji ili inozemstvu, s naznakom smjera ili studijske grupe
   * za studente 1. godine fotokopije svjedodžbe četvrtog razreda srednje škole i svjedodžbe završnog ispita
   * za studente ostalih godina potvrdu fakulteta o prosjeku ocjena prethodne godine studija
   * za studente koji drugi put upisuju istu godinu istog smjera, dokaz da su u prethodnoj akademskoj godini ostvarili najmanje 45 ECTS bodova
   * uvjerenje o prebivalištu (ne starije od 6 mjeseci, računajući do dana objave Javnog natječaja)
   * izjava o broju članova zajedničkog domaćinstva
   * potvrde porezne uprave o visini dohotka za 2018. godinu za sve članove domaćinstva
   * korisnici socijalne skrbi prilažu rješenje Centra za socijalnu skrb i zadnji odrezak od primljene socijalne skrbi
   * dokaz da se radi o djetetu bez jednog ili oba roditelja odnosno djetetu samohranog roditelja, djetetu poginulih i nestalih branitelja
   * izračun prosjeka ocjena
   * dokaze o sudjelovanju na županijskom, državnom ili međunarodnom natjecanju
   * druge dokaze kojima se dokazuje socijalno-materijalno stanje

Mjesečni iznos prihoda dokazuje se dokumentima nadležnih institucija (Porezne uprave, Centra za socijalnu skrb i dr.)

1. **Rok za podnošenje zamolbi je 15 dana od dana objave poziva na web stranici Općine Vladislavci – www.opcina-vladislavci.hr (zadnji dan za dostavu zamolbi s prilozima je 25. siječnja 2019. godine).**
2. **Zamolbe s prilozima dostavljaju se na adresu: Općina Vladislavci, Kralja Tomislava 141, 31404 Vladislavci.**
3. Općinski načelnik imenuje tročlanu Komisiju za provedbu natječaja koja odlučuje o korisnicima stipendije u skladu s Pravilnikom o dodjeli stipendija.
4. Odluku o dodjeli stipendije Općine Vladislavci općinski načelnik je dužan donijeti u roku 30 dana od isteka roka za podnošenje zamolbi za dodjelu stipendije, uz obveznu dostavu odluke svim kandidatima. Odluka se, uz bodovnu listu obvezno objavljuje na oglasnoj ploči Općine Vladislavci.
5. Nezadovoljni kandidat može u roku 15 dana od dana primitka Odluke o dodjeli stipendije podnijeti žalbu Općinskom vijeću, koje je dužno odlučiti o žalbi u roku 30 dana od dana zaprimanja žalbe. Odluka Općinskog vijeća je konačna.
6. Kandidat kojem bude odobrena stipendija dužan je prije sklapanja ugovora o stipendiranju priložiti:

* izjavu pod krivičnom i materijalnom odgovornošću da nije korisnik neke druge studentske stipendije, ovjerenu od strane javnog bilježnika

1. Nepotpune i nepravodobne zamolbe neće se uzeti u razmatranje, kao ni zamolbe kandidata koji ne ispunjavaju sve opće i posebne uvjete.
2. Dodatne obavijesti zainteresirani studenti mogu dobiti u Jedinstvenom upravnom odjelu radnim danom od 8,00 do 15,00 sati.

**Članak 2.**

Natječaj iz članka 1. ove Odluke ima biti objavljen na web stranici Općine Vladislavci, [www.opcina-vladislavci.hr](http://www.opcina-vladislavci.hr) i na oglasnim pločama u naseljima Općine Vladislavci.

**Članak 3.**

Ova Odluka stupa na snagu danom donošenja, a ima biti objavljena u „Službenom glasniku“ Općine Vladislavci.

KLASA: 604-01/19-01/01

URBROJ: 2158/07-02-19-01

Vladislavci, 9. siječnja 2019.

**Općinski načelnik**

Marjan Tomas